
PRITARTA
Šiaulių miesto savivaldybės tarybos
2024 m. _________ d. sprendimu Nr. T-_____

JUNGTINĖS VEIKLOS SUTARTIS 

DĖL ŠIAULIŲ REGIONO GAMTOS IR KULTŪROS OBJEKTŲ PRITAIKYMO LANKYMUI, INFORMACIJOS SKLAIDOS GERINIMO

2024 m.                        d. Nr. 
Šiauliai


 SKYRIUS


Akmenės rajono savivaldybė, atstovaujama Akmenės rajono savivaldybės mero Vitalijaus Mitrofanovo, veikiančio pagal Akmenės rajono savivaldybės tarybos 2024 m. ________ savivaldybės tarybos sprendimu Nr. ___ „________“ suteiktą įgaliojimą, Joniškio rajono savivaldybė, atstovaujama Joniškio rajono savivaldybės _____________________, veikiančio pagal Joniškio rajono savivaldybės tarybos 2024 m. ________ savivaldybės tarybos sprendimu Nr. ___ „________“ suteiktą įgaliojimą, Kelmės rajono savivaldybė, atstovaujama Kelmės rajono savivaldybės mero Ildefonso Petkevičiaus, veikiančio pagal Kelmės rajono savivaldybės tarybos 2024 m. ________ savivaldybės tarybos sprendimu Nr. ___ „________“ suteiktą įgaliojimą, Pakruojo rajono savivaldybė, atstovaujama Pakruojo rajono savivaldybės mero Sauliaus Margio, veikiančio pagal Pakruojo rajono savivaldybės tarybos 2024 m. ________ savivaldybės tarybos sprendimu Nr. ___ „________“ suteiktą įgaliojimą, Radviliškio rajono savivaldybė, atstovaujama Radviliškio rajono savivaldybės mero Kazimiero Račkauskio, veikiančio pagal Radviliškio rajono savivaldybės tarybos 2024 m. ________ savivaldybės tarybos sprendimu Nr. ___ „________“ suteiktą įgaliojimą,  Šiaulių miesto savivaldybė,  atstovaujama Šiaulių miesto savivaldybės mero Artūro Visocko, veikiančio pagal Šiaulių miesto savivaldybės tarybos 2024 m. ________ savivaldybės tarybos sprendimu Nr. ___ „________“ suteiktą įgaliojimą“ ir Šiaulių rajono savivaldybė, atstovaujama Šiaulių rajono savivaldybės mero Česlovo Greičiaus, veikiančio pagal Šiaulių rajono savivaldybės tarybos 2024 m. ________ savivaldybės tarybos sprendimu Nr. ___ „________“ suteiktą įgaliojimą, 
toliau kartu vadinamos Partneriais, o kiekviena atskirai Partneriu, vadovaudamiesi Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo, patvirtinto Lietuvos Respublikos vidaus reikalų ministro 2023 m. sausio 19 d. įsakymu Nr. 1V-30 „Dėl Tvarios miesto plėtros strategijų ir funkcinių zonų strategijų rengimo ir įgyvendinimo stebėsenos tvarkos aprašo patvirtinimo“ (toliau – Aprašas) 48.2 papunkčiu, Akmenės rajono savivaldybės tarybos 2024 m. rugpjūčio 26 d. sprendimu Nr. T-216 „Dėl 2024–2029 m. Šiaulių regiono funkcinės zonos strategijos patvirtinimo“, Joniškio rajono savivaldybės tarybos 2024 m. rugpjūčio 30 d. sprendimu Nr. T-136 „Dėl 2024–2029 m. Šiaulių regiono funkcinės zonos strategijos patvirtinimo“, Kelmės rajono savivaldybės tarybos 2024 m. rugpjūčio 29 d. sprendimu Nr. T-225 „Dėl 2024–2029 m. Šiaulių regiono funkcinės zonos strategijos patvirtinimo“, Pakruojo rajono savivaldybės tarybos 2024 m. rugpjūčio 22 d. sprendimu Nr. T-272 „Dėl 2024–2029 m. Šiaulių regiono funkcinės zonos strategijos patvirtinimo“, Radviliškio rajono savivaldybės tarybos 2024 m. rugsėjo 12 d. sprendimu Nr. T-447 „Dėl 2024–2029 m. Šiaulių regiono funkcinės zonos strategijos patvirtinimo“, Šiaulių miesto savivaldybės tarybos 2024 m. rugsėjo 5 d. sprendimu Nr. T-337 „Dėl 2024–2029 m. Šiaulių regiono funkcinės zonos strategijos patvirtinimo“ ir Šiaulių rajono savivaldybės tarybos 2024 m. rugsėjo 10 d. sprendimu Nr. T-278 „Dėl 2024–2029 m. Šiaulių regiono funkcinės zonos strategijos patvirtinimo“, sudaro šią jungtinės veiklos sutartį (toliau – Sutartis) dėl bendros viešosios paslaugos, susijusios su turizmo infrastruktūros ir informacijos sklaidos pagerinimo paslaugomis, teikimo, bendros komunikacinės, analitinės ar kitos veiklos, kurią vykdant Partneriai bendrai naudoja materialinius, organizacinius, žmogiškuosius ir (ar) finansinius išteklius, ir susitaria:

 SKYRIUS


.	Sutarties tikslas – kooperuojant Partnerių patirtį, žinias, finansinius, materialius ir techninius išteklius, didinti teikiamų turistų informavimo viešųjų paslaugų apimtis ir įvairovę, informacijos sklaidą, siekiant pritraukti daugiau turistų į Šiaulių regioną ir įgyvendinti Strategijoje numatytą tikslą Pagerinti sąlygas tvariai regiono ekonominei ir socialinei plėtrai bei uždavinį Pritaikyti gamtos ir kultūros objektus lankymui, gerinti informacijos sklaidą bei neinvesticiniame veiksme Nr. 1.2.35 detalizuotas neinvesticines priemones.
.	Siekiant įgyvendinti Sutarties 1 punkte nurodytą tikslą šioje Sutartyje numatytomis sąlygomis, Partneriai įsipareigoja veikti kartu, siekiant užtikrinti turistų informavimo viešųjų paslaugų teikimą Šiaulių regione ir vykdyti šias bendras veiklas: 
.	turistinių teminių maršrutų (kraštovaizdžio, istorinio ir kt.), jungiančių regiono gamtos ir kultūros objektus, sudarymas;
.	komunikacinių ir viešinimo veiklų, viešinant Strategijoje investiciniais veiksmais pritaikomus ir jau pritaikytus gamtos ir kultūros objektus, įgyvendinimas;
.	analitinių veiklų įgyvendinimas: informacijos apie viešosiomis turizmo paslaugomis pasinaudojusių asmenų skaičių rinkimas. Gautos informacijos sisteminimas ir analizavimas (pvz., įvertinti, kiek pakito turistų skaičius įgyvendinus viešųjų paslaugų efektyvumo veiklas, įsivertinti parengtų regioninių turistinių maršrutų trūkumus ir pan.);
.	vykdyti ir kitas veiklas, jei vykdomomis veiklomis siekiama Sutarties tikslo. 

 SKYRIUS


.	Partneriai susitaria, kad:
.	Kelmės rajono savivaldybė organizuoja regiono turizmo objektų infrastruktūros ir informacijos sklaidos bendrų veiklų įgyvendinimo stebėseną bei koordinavimą, vertina atliekamų bendrų veiklų kokybę (toliau – Organizatorius);
.	 šios Sutarties 2 punkte nurodytas bendras veiklas įgyvendina Partneriai kartu su konkrečias priemones koordinuojančiomis įstaigomis. Visiems Partneriams numatomos ir apibrėžiamos konkrečios atsakomybės ir įsipareigojimai įgyvendinant komunikacijos ir analizės veiklas, susijusias su regioninių turistinių maršrutų palaikymu ir bendra rinkodara, leidžiančias atskleisti regiono turistinį potencialą. Visi Partneriai užtikrins veiklų įgyvendinimą ir sklaidą pasitelkusios savo infrastruktūrą ir žmogiškuosius išteklius, į jų vykdymą įtraukiant turizmo, turizmo ir verslo informacijos centrus;
.	 šios Sutarties 2 punkte nurodytų veiklų konkrečias neinvesticines priemones koordinuoja šios Partnerių įstaigos:
Priemonė	Priemonę koordinuojanti įstaiga
Turistinių teminių maršrutų (gamtos, kultūros ir kt.), jungiančių regiono gamtos ir istorinius objektus, sudarymas	Akmenės r. savivaldybė, Joniškio turizmo ir verslo informacijos centras, Kelmės turizmo ir verslo informacijos centras, Pakruojo verslo informacijos centras, Radviliškio turizmo informacijos centras, Šiaulių turizmo informacijos centras, Šiaulių rajono turizmo ir verslo informacijos centras 
Regiono turizmo portalo su interaktyviu žemėlapiu ir mobiliąja aplikacija „Šiaulių regiono gidas“ palaikymas / atnaujinimas	Akmenės r. savivaldybė, Joniškio turizmo ir verslo informacijos centras, Kelmės turizmo ir verslo informacijos centras, Pakruojo verslo informacijos centras, Radviliškio turizmo informacijos centras, Šiaulių turizmo informacijos centras, Šiaulių rajono turizmo ir verslo informacijos centras
Dalyvavimas parodose pristatant Šiaulių regiono turistinius maršrutus ir turistinį potencialą	Akmenės krašto muziejus, Joniškio turizmo ir verslo informacijos centras, Kelmės turizmo ir verslo informacijos centras, Pakruojo verslo informacijos centras, Radviliškio turizmo informacijos centras, Šiaulių turizmo informacijos centras, Šiaulių rajono turizmo ir verslo informacijos centras
Bendrų su turizmu susijusių renginių organizavimas	Akmenės rajono savivaldybė ir/arba Akmenės krašto muziejus, Joniškio turizmo ir verslo informacijos centras, Kelmės turizmo ir verslo informacijos centras, Pakruojo verslo informacijos centras, Radviliškio turizmo informacijos centras, Šiaulių turizmo informacijos centras, Šiaulių rajono turizmo ir verslo informacijos centras 
Turizmo leidinių leidyba	Akmenės rajono savivaldybė ir/arba Akmenės krašto muziejus, Joniškio turizmo ir verslo informacijos centras, Kelmės turizmo ir verslo informacijos centras, Pakruojo verslo informacijos centras, Radviliškio turizmo informacijos centras, Šiaulių turizmo informacijos centras, Šiaulių rajono turizmo ir verslo informacijos centras
Turizmo informacinių centrų interneto svetainių palaikymas / atnaujinimas	Akmenės krašto muziejus, Joniškio turizmo ir verslo informacijos centras, Kelmės turizmo ir verslo informacijos centras, Pakruojo verslo informacijos centras, Radviliškio turizmo informacijos centras, Šiaulių turizmo informacijos centras, Šiaulių rajono turizmo ir verslo informacijos centras
Informacijos teikimas interaktyviems šalies ir užsienio turizmo informaciniams terminalams	Akmenės rajono savivaldybė, Joniškio turizmo ir verslo informacijos centras, Kelmės turizmo ir verslo informacijos centras, Pakruojo verslo informacijos centras, Radviliškio turizmo informacijos centras, Šiaulių turizmo informacijos centras, Šiaulių rajono turizmo ir verslo informacijos centras
Informacinių straipsnių rengimas ir publikavimas spaudoje, socialiniuose tinkluose	Akmenės rajono savivaldybė, Joniškio turizmo ir verslo informacijos centras, Kelmės turizmo ir verslo informacijos centras, Pakruojo verslo informacijos centras, Radviliškio turizmo informacijos centras, Šiaulių turizmo informacijos centras, Šiaulių rajono turizmo ir verslo informacijos centras
Vieningo Šiaulių regiono turistinio įvaizdžio palaikymas ir sklaida	Akmenės rajono savivaldybė, Joniškio turizmo ir verslo informacijos centras, Kelmės turizmo ir verslo informacijos centras, Pakruojo verslo informacijos centras, Radviliškio turizmo informacijos centras, Šiaulių turizmo informacijos centras, Šiaulių rajono turizmo ir verslo informacijos centras


.	Partneriai įsipareigoja:
. iš kiekvienos Partnerio įstaigos deleguoti po vieną atstovą į Koordinacinę darbo grupę bendram turistų informavimo paslaugų teikimo koordinavimui, bendriems Partnerių įstaigų pasitarimams dėl turistų informavimo paslaugų teikimo užtikrinimo; 
. kasmet derinti Koordinacinės darbo grupės parengtą veiksmų planą visų Partnerių bendrų veiklų, nurodytų Sutarties 2 punkte, ir įsipareigojimų, nurodytų Sutarties III skyriuje, įgyvendinimui;
. keistis gerąja turistų informavimo paslaugų teikimo praktika;
. užtikrinti, kad turistų informavimo paslaugomis galėtų naudotis visi gyventojai ir šios paslaugos būtų teikiamos nuolat;
. teikti konsultacijas, reikalingas šiai Sutarčiai įgyvendinti;
. neperleisti šioje Sutartyje numatytų teisių ir įsipareigojimų tretiesiems asmenims be rašytinio kitų Partnerių sutikimo;
. šia Sutartimi prisiimtus įsipareigojimus vykdyti laiku, tinkamai ir kokybiškai;
. teikti Koordinacinei darbo grupei informaciją, susijusią su Sutartyje numatytų įsipareigojimų vykdymu.

 SKYRIUS


.	Koordinacinės darbo grupės kompetencija apima šios Sutarties 2 punkte aprašytas Šiaulių regiono gamtos ir kultūros objektų pritaikymo lankymui, informacijos sklaidos gerinimo bendras veiklas. Koordinacinės darbo grupės sudėtį pagal Partnerių pateiktus delegavimo raštus tvirtina Organizatoriaus meras savo potvarkiu. Koordinacinės darbo grupės vadovu paskiriamas Organizatoriaus atstovas.
.	Priemonę koordinuojanti įstaiga, kaip nurodyta Sutarties 3.3 papunktyje, Koordinacinei darbo grupei teikia siūlymus dėl priemonės įgyvendinimo bei, išreiškus poreikį, rengia ataskaitas. Jei priemonę koordinuojančia įstaiga įvardijami visi Partneriai, kiekvienas Partneris įsipareigoja Koordinacinei darbo grupei teikti atskirus siūlymus dėl kiekvienos priemonės įgyvendinimo. 
.	Koordinacinės darbo grupės funkcijos:
.	iki einamųjų metų II ketvirčio pabaigos surenka iš priemones koordinuojančių įstaigų informaciją apie Partnerių siūlymus dėl priemonių, nurodytų Sutarties 3.3 papunktyje, įgyvendinimo sekančiais biudžetiniais metais, juos apibendrina ir rengia kasmetinį veiksmų planą (toliau – Veiksmų planas). Veiksmų plano projektas rengiamas sekantiems biudžetiniams metams ir einamųjų metų III ketvirčio pabaigoje teikiamas Partneriams derinimui. Veiksmų plano projektas, išreiškus poreikį, tikslinamas pagal Partnerių pastabas iki bus gauti visų Partnerių suderinimai. Veiksmų planas tvirtinamas protokoliniu Koordinacinės darbo grupės sprendimu iki sekančių metų kovo mėn. pradžios;
.	pasibaigus kalendoriniams metams, iki kovo 1 d. surenka informaciją iš Partnerių apie Veiksmų plane numatytų priemonių įgyvendinimą ir (arba) neįgyvendinimą, neįgyvendinimo priežastis. Koordinacinė darbo grupė surinktą informaciją apibendrina ir parengia Veiksmų plano įgyvendinimo ataskaitą (toliau – Ataskaita). Ataskaita tvirtinama protokoliniu Koordinacinės darbo grupės sprendimu ir teikiama Šiaulių regiono plėtros tarybai iki balandžio 30 d.;
.	esant poreikiui, savo kompetencijos ribose dalyvauja rengiant ir įgyvendinant Sutarties 2 punkte nurodytas bendras veiklas – teikia nuomonę;
.	savo kompetencijos ribose teikia metodinę ir konsultacinę pagalbą Partneriams bei šios Sutarties 3.3 papunktyje nurodytoms įstaigoms;
.	esant poreikiui, savo kompetencijos ribose organizuoja pasitarimus su atsakingomis institucijomis ir suinteresuotais asmenimis aktualiais klausimais, susijusiais su Šiaulių regiono gamtos ir kultūros objektų pritaikymo lankymui, informacijos sklaidos gerinimo paslaugos teikimu.
.	Koordinacinė darbo grupė veikia pagal Organizatoriaus mero potvarkiu patvirtintą Koordinacinės darbo grupės reglamentą, sprendimus priima Koordinacinės darbo grupės posėdyje. Sprendimai fiksuojami posėdžio protokole. 

 SKYRIUS


.	Partneris gali būti visiškai ar iš dalies atleidžiamas nuo atsakomybės dėl ypatingų ir neišvengiamų aplinkybių – nenugalimos jėgos (force majeure), nustatytos ir jas patyrusios šalies įrodytos pagal Lietuvos Respublikos civilinį kodeksą ir Lietuvos Respublikos Vyriausybės 1996 m. liepos 15 d. nutarimą Nr. 840 „Dėl Atleidimo nuo atsakomybės, esant nenugalimos jėgos (force majeure) aplinkybėms, taisyklių tvirtinimo“, jeigu šalis nedelsdama pranešė kitai Šaliai apie kliūtį bei jos poveikį įsipareigojimų vykdymui. Nenugalima jėga (force majeure) – tai nepaprastos aplinkybės, kurių negalima nei numatyti, nei išvengti. 
.	Esant nenugalimai jėgai (force majeure) arba kitoms aplinkybėms (pagal Lietuvos Respublikos Vyriausybės 1996 liepos 15 d. nutarimą Nr. 840), kurios nepriklauso nuo Partnerių valios, Partneriai privalo nedelsdami, bet ne vėliau kaip per 3 kalendorines dienas apie tai vienas kitą informuoti raštu. Jei Partneriai vieni kitų neinformuoja, laikoma, kad tokių aplinkybių nebuvo ir Partneris, laiku nepranešęs apie neįveikiamos jėgos aplinkybes, tampa atsakingas už nuostolių, kurių galima buvo išvengti, atlyginimą.

 SKYRIUS


.	Sutartis įsigalioja nuo kitos darbo dienos, kai ją pasirašo visi Partneriai. Sutarties pakeitimai įsigalioja nuo kitos darbo dienos, kai Sutarties pakeitimą pasirašo visi Partneriai. Pasirašytos Sutarties (jos pakeitimo) kopija pateikiama Šiaulių regiono plėtros tarybai. Sutartis neterminuota.
.	Sutarties nutraukimas:
. kitas (-i) Partneris (-iai) turi informuoti Organizatorių, jei Partneris (-iai) nevykdo Sutarties ar ją netinkamai vykdo. Organizatorius, gavęs šią informaciją, Sutarties nevykdantį (-čius) (netinkamai vykdantį (-čius) Partnerį (-ius) raštu informuoja apie Sutarties nevykdymą (netinkamą vykdymą) ir nurodo jam (jiems) per 30 kalendorinių dienų pateikti paaiškinimus dėl Sutarties nevykdymo (netinkamo vykdymo) priežasčių bei ištaisyti Sutarties vykdymo pažeidimus Sutarties vykdymui išsaugoti. Jei Sutarties nevykdantis (netinkamai vykdantis) Partneris per 30 kalendorinių dienų nepašalina Sutarties nevykdymo (netinkamo vykdymo) priežasčių, Partneriai vienašališkai su Sutarties nevykdančiu (netinkamai vykdančiu) Partneriu gali nutraukti Sutartį, įformindami šį Sutarties nutraukimą pagal galiojančius teisės aktus. Sutarties nutraukimas su Sutarties nevykdančiu (netinkamai vykdančiu) Partneriu neturi įtakos Sutarties galiojimui kitiems Partneriams, jei likusieji Partneriai gali užtikrinti savo numatytų paslaugų teikimą. Organizatorius privalo raštu informuoti Šiaulių regiono plėtros tarybą apie su Partneriu pagal šį Sutarties papunktį vienašališkai nutrauktą Sutartį;
. Partneris, norėdamas nutraukti šią Sutartį, apie vienašalį Sutarties nutraukimą kitiems Partneriams ir Organizatoriui privalo raštu pranešti ne vėliau kaip prieš 60 kalendorinių dienų.


 SKYRIUS


.	Sutartis sudaryta vadovaujantis Lietuvos Respublikos teisės aktais. Sutartis ir atskiros jos nuostatos turi būti aiškinamos vadovaujantis Lietuvos Respublikos teisės aktais.
.	Pasikeitus Partnerių rekvizitams ir (ar) kitiems duomenims, Partneriai privalo per tris kalendorines dienas nuo jų pasikeitimo momento apie tai pranešti raštu vienas kitam.
.	Sutartyje neaptartus klausimus reglamentuoja Lietuvos Respublikos civilinio kodekso nuostatos.
.	Visi ginčai, kilę iš šios Sutarties, sprendžiami derybų keliu. Partneriams nesusitarus, ginčas gali būti perduotas nagrinėti teismui Lietuvos Respublikos įstatymų nustatyta tvarka.
.	Sutartis sudaryta lietuvių kalba septyniais egzemplioriais, turinčiais vienodą teisinę galią, – po vieną kiekvienam Partneriui arba vienu elektroniniu dokumentu, pasirašytu kvalifikuotu elektroniniu parašu.


Akmenės rajono savivaldybės meras 		
___________________________      ___________          Vitalijus Mitrofanovas          ______
(savivaldybės tarybos įgaliotas asmuo)            (parašas)                        (vardas, pavardė)                       (data)

Joniškio rajono savivaldybės 		
____________________________    ___________                                                       ______
(savivaldybės tarybos įgaliotas asmuo)             (parašas)                        (vardas, pavardė)                       (data)

Kelmės rajono savivaldybės meras		
____________________________    ___________          Ildefonsas Petkevičius          ______
(savivaldybės tarybos įgaliotas asmuo)              (parašas)                        (vardas, pavardė)                       (data)

Pakruojo rajono savivaldybės meras 		
____________________________    ___________          Saulius Margis                      ______
(savivaldybės tarybos įgaliotas asmuo)               (parašas)                        (vardas, pavardė)                      (data)

Radviliškio rajono savivaldybės meras 		
____________________________    ___________          Kazimieras Račkauskis         ______
(savivaldybės tarybos įgaliotas asmuo)               (parašas)                        (vardas, pavardė)                      (data)

Šiaulių miesto savivaldybės meras 		
____________________________   ___________           Artūras Visockas                  ______
(savivaldybės tarybos įgaliotas asmuo)               (parašas)                        (vardas, pavardė)                      (data)

Šiaulių rajono savivaldybės meras 		
____________________________  ___________           Česlovas Greičius                  ______
(savivaldybės tarybos įgaliotas asmuo)               (parašas)                        (vardas, pavardė)                      (data)






